เมื่อต้นปีเริ่มกินยาคุม หลังจากนั้นประจำเดือนมาน้อย บางทีมาก็ไม่ค่อยออก จะมีออกมาตอนที่ปัสสาวะ หรือเช็ดเท่านั้น แบบนี้ผิดปกติไหมคะ ปกติมีภาวะโลหิตจางอยู่แล้วด้วยค่ะ
สวัสดีค่ะ การทานยาคุมกำเนิดนั้น อาจทำให้ปริมาณประจำเดือน และจำนวนวันที่ประจำเดือนมา มาน้อยลงได้ เพราะผลของฮอร์โมนจากยา ที่ไปทำให้เยื่อบุโพรงมดลูกบางลง โดยเฉพาะยาคุมกำเนิดชนิดที่มีฮอร์โมนต่ำ หรือจากการทานยาคุมต่อเนื่องนานๆ แต่ก็ไม่ได้อันตรายอะไรค่ะ เมื่อหยุดทานยาคุม เยื่อบุโพรงมดลูกก็จะกลับมาเป็นปกติ และลักษณะของประจำเดือน ก็จะมาเป็นปกติเหมือนที่เคยมาค่ะสำหรับภาวะโลหิตจางที่เป็นอยู่ หากยังไม่เคยตรวจหากสาเหตุ ก็ควรไปตรวจหาสาเหตุ หรือตรวจติดตามระดับความเข้มข้นเลือดด้วยว่า มีภาวะโลหิตจางรุนแรงขึ้นหรือไม่ และหากเกิดจากสาเหตุที่รักษาได้ ก็ควรรักษาให้เป็นปกติค่ะ